*A lélek az, aki életre kelt, a test nem használ semmit: azok a beszédek, amelyeket én mondtam nektek: lélek és élet.*  (Jn 6,63)

Bár a fordítás itt a „lélek” szót használja (és következetesen), ennek ellenére az eredeti szövegben itt a „szellem” szó szerepel. A Szellem az, aki megelevenít. Az újjászületésben is Ő végzi ezt a munkát és a későbbiekben is ezen a módon történnek a dolgok. Isten Szellem. Jézus szavai ezzel a Szellemi töltettel hangoztak.

Szellemi értelemben a testnek nem sok haszna van. Mindaz, amiről Jézus beszélt, az a szellemi területre vonatkozik. Testünk a földön eltöltött idő alatt elhasználódik és levetjük. De szellemünk örökre megmarad. Ezért fontos foglalkozni vele! Nem elég életünket arra áldozni, hogy testük minden vágya teljesüljön.

Szellemünket kell összhangba hozni a Jézus által képviselt szellemi világgal. Ennek hatására resti életünk is gyökeresen átalakul. Mindez Isten kegyelme. *Vadon Gyula*